લંડન- વડાપ્રધાન નરેન્દ્ર મોદીએ તેમના લંડન પ્રવાસ દરમિયાન બ્રિટનના પીએમ થેરેસા મે સાથે મુલાકાત કરી હતી. અને તેમને વિશ્વાસ અપાવ્યો કે, બ્રિટનના યૂરોપિય સંઘ છોડવા છતાં બ્રિટનનું મહત્વ ભારતની નજરમાં સ્હેજ પણ ઓછું થશે નહીં. વધુમાં એવી પણ માહિતી મળી રહી છે કે, બન્ને નેતાઓ વચ્ચે ભારતના ભાગેડુ જાહેર કરાયેલા ઉદ્યોગપતિ વિજય માલ્યાના ભારત પ્રત્યાર્પણ અંગે પણ ચર્ચા કરવામાં આવી હતી. ભારતમાં નાણાંકીય સંસ્થાઓ સાથે છેતરપીંડીના આરોપી ઉદ્યોગપતિ વિજય માલ્યાએ માર્ચ 2016માં દેશ છોડી દીધો હતો અને હાલમાં તે બ્રિટનમાં સ્થાયી થયાં છે. બ્રિટનની અદાતલમાં વિજય માલ્યાના ભારત પ્રત્યાર્પણ કેસની સુનાવણી પણ ચાલી રહી છે. માલ્યા સામે ભારતમાં આશરે રુપિયા 9 હજાર કરોડની છેતરપિંડી અને ગેરરીતિ આચરવાનો આરોપ છે.